Үңірек

Үңірек — Қарағанды облысы Шет ауданындағы ауыл, Шет ауылдық округі орталығы. Географиялық орны Үңірек өзенiнің бойында, Бұғылы тауының етегiнде, аудан орталығы – Ақсу-Аюлының солтүстік-батысында 51 км, Қарағанды қаласының оңтүстігінде 180 км-дей жерде орналасқан. Тарихы Іргесі 1932 жылы Нұраталды кеңшарынан бөлініп, қаланған. 1960-90 жылдары Шет атындағы кеңшардың және ауылдық кеңестiң орталығы болды. Шаруашылықтың мамандандырылған негiзгi бағыттары – мал шаруашылығы, қосымша саласы–сүттi iрi қара өсiру. Жерiнiң жалпы ауданы 147 мың га. Кеңшар негiзiнде 107 шаруа қожалығы құрылған (2006). Халқы Инфрақұрылымы Округтің елді мекендерінде (Үңірек, Қармыс, Құттыбай, Тұмсық ауылдары) 4 мектеп, пошта, фельдшер-акушерлік пункт, клуб, кiтапхана бар. Ауыл басқа елдi мекендермен автомобиль жолдары арқылы байланысады. Ең жақын - Сәкен Сейфуллин темір жол бекеті 12 км жерде. (Қатпар кен орны бар). Дереккөздер